# Ljuba Tadić

| Ljuba Tadić |
| --- |
| glumac |
|  |
| Biografske informacije |
| Rođenje | Ljubomir Tadić (1929-maja-31)31. maja 1929. Uroševac, Kraljevina Jugoslavija |
| Smrt | 28. oktobra 2005. (dob: 76) |
| Profesionalne informacije |
| Zanimanje | glumac |
| Opus |
| Djelatni period | 1953- 2005 |
|  |
|

| proširiNagrade |
| --- |
| **Zlatna arena za najboljeg glumca** 1964 *Marš na Drinu* – Major Kursula 1968 *Uka i Bjeshkëve të nemura* – Uka 1974 *Strah* – Franc 1975 *Doktor Mladen* – Dr. Mladen Stojanović **Dobričin prsten** 1980  |

 |
|  |

**Ljubomir Ljuba Tadić** (31. 5. 1929. - 28. 10. 2005.) je srpski pozorišni, filmski, televizijski i radio glumac, koji je uživao reputaciju jednog od najvećih imena jugoslovesnkog glumišta. Rođen je u Uroševcu 31. maja, 1929. godine. Pre upisa akademije debitovao je na sceni kragujevačkog pozorišta Joakim Vujić, 1944. godine. Zatim odlazi u Beograd, gde upisuje glumačku akademiju u klasi profesora Joze Laurenčića, 1953. Bio je član Beogradskog dramskog pozorišta, Narodnog pozorišta u Beogradu, Jugoslovesnkog dramskog pozorišta i Ateljea 212, a igrao je u skoro svim pozorištima u bivšoj Jugoslaviji. „*Jedino u pozorištu 'Boško Buha' nisam igrao. Nisam mogao, ovako glavat, da plašim decu.*“

Godine 1956. igrao je Vladimira u Čekajući Godoa u prvoj sezoni Ateljea 212, što je ujedno bilo i prvo igranje Godoa u istočnoj Evropi. U Ateljeu 212 našao se i u svojo poslednjoj ulozi, glumeći kralja Lira par meseci pre smrti.

Sa svojom trećom ženom Snežanom Nikšić, osnovao je i vodio pozorište „Magaza“ 1983. godine u Knez Mihailovoj ulici, a sa glumcem Radetom Šerbedžijom pokrenuo je privatni teatar Preduzeće za pozorišne poslove (PPP), 1990. godine.

Njegovoj sahrani prisustvovali su ansambli svih pozorišta, kao i državni zvaničnici. Komemoracija je završena audio-zapisom čuvenog Sokratovog monologa iz drame “Sokratova odbrana i smrt”, koji je simbol glumačkog umeća Ljube Tadića: “No vreme je da krenemo, ja u smrt, a vi dalje kroz život. Ko od nas ide bolje, to niko ne zna.” Sahranjen je u Aleji velikana na beogradskom Novom groblju.

## Filmografija

Neke od uloga na filmu ili televiziji su:

|  |  |  |
| --- | --- | --- |
| **Godina** | **Film** | **Uloga** |
| 2006 | *Krojačeva tajna* (Miloš Avramović) | Oskar, prvi srpski pornograf
 |
| 2005 | *Buđenje iz mrtvih* (Miloš Miša Radivojević) | otac
 |
| 2004 | *Poslednja Krapova traka* (TV) (Nedeljko Despotović) | Krap
 |
| 2004 | *Besede prote Mateje Nenadovića* (TV) (Nedljeko Despotović) | prota Mateja Nenadović
 |
| 1998 | *Bure baruta* (Goran Paskaljević) | dirigent
 |
| 1997 | *Tango je tužna misao koja se pleše* (Puriša Đorđević) | Ivan Lepić
 |
| 1996 | *Nečista krv* (Stojan Stojčić) | efendi Mito
 |
| 1995 | *To Vlemma tou Odyssea* (Theo Angelopoulos) |  |
| 1982 | *Devojka sa lampom* (TV) (Miša Radivojević) | Jovan Bugarski
 |
| 1991 | *Sarajevske priče* (TV) (Faruk Sokolović) | pukovnik
 |
| 1989 | *Boj na Kosovu* (Zdravko Šotra) | Sultan Murat
 |
| 1989 | *Vreme čuda* (Goran Paskaljević) | pop Luka
 |
| 1984 | *Nema problema* (Mića Milošević) | doktor
 |
| 1982 | *Kiklop* (Antun Vrdoljak) | Maestro
 |
| 1982 | *Mikelanđelo (TV drama)* (TV) (Stanko Crnobrnja) | Miloš Crnjanski
 |
| 1980 | *Poseban tretman* (Goran Paskaljević) | Dr. Ilić
 |
| 1978 | *Schwarz und weiß wie Tage und Nächte* (TV) (Wolfgang Petersen) | Stefan Koruga
 |
| 1978 | *Kvar* (Miša Radivojević) | Urednik
 |
| 1978 | *Trener* (Puriša Đorđević) | Lenka
 |
| 1977 | *Miris poljskog cveća* (Srđan Karanović) | Ivan Vasiljević
 |
| 1977 | *Nikola Tesla (TV)* (TV serija) (Eduard Galić) | John Pierpon Morgan
 |
| 1976 | *Besede prote Mateje Nenadovića* (TV) (Aleksandar Mandic) | prota Mateja Nenadović
 |
| 1976 | *Koštana (TV)* (TV) (Slavoljub Stefanović-Ravasi) | Mitke
 |
| 1976 | *Poseta stare dame* (TV) (Mira Trailović) | Alfred III
 |
| 1976 | *Proces Đordanu Brunu* (TV) (Mario Fanelli) | Đordano Bruno
 |
| 1973 | *Sutjeska* (Stipe Delić) | Sava Kovačević
 |
| 1972 | *Majstor i Margarita* (Aleksandar Petrović) | Pontije Pilat
 |
| 1971 | *Sokratova odbrana i smrt* (TV) (Zdravko Šotra) | Sokrat
 |
| 1970 | *Ujka Vanja* (TV) (Jerzy Antczak) | Aštrov
 |
| 1969 | *Silom otac* (Soja Jovanović) | Aleksa Žunjić
 |
| 1969 | *Krvava bajka* (Branimir Tori Janković) |  |
| 1967 | *Bomba u 10 i 10* (Časlav Damjanović) | Andrea
 |
| 1967 | *Jutro* (Puriša Đorđević) | General Milan Prekić
 |
| 1966 | *san* (Puriša Đorđević) | Mile Grk
 |
| 1964 | *Marš na Drinu* (Đivorad Đika Mitrović) | Major Kursula
 |
| 1964 | *Na mesto, građanine pokorni!* (Radivoje Lola Đukić | Amazonac, Culetov drug
 |
| 1963 | *Sokratova odbrana i Smrt* |  |
| 1961 | *Sibirska Ledi Magbet* (Andrzej Wajda) | Sergei
 |
| 1959 | *Campo Mamula* (Velimir Stojanović) | prof. Garić
 |
| 1956 | *Veliki i mali* (Vladimir Pogačić) | Pavle
 |
| 1953 | *Bila sam jača* (Gustav Gavrin) |  |

## Nagrade

* Sedmojulska nagrada
* Oktobarska nagrada
* Nagrada Pavle Vujisić
* Dobričin prsten – Ljuba Tadić je prvi laureat ove nagrade
* Zlatna Arena – koju je primio 4 puta

## Rekli o Ljubi Tadiću

* „*Ovom velikom čoveku na rođenju je suđeno da kuje lepotu reči, da kuje lepotu teatra i on je to neumorno radio, maestralno, do poslednjeg daha svoga života. Kad umre kralj, kad umre car neke imperije, tog časa mirno stupa na presto drugi. A kada ode veličanstvo kakav je Ljuba Tadić, onda ostane samo muk, muk i prazan presto. U pozorišnoj umetnosti je bivalo i biće velikih stvaralaca, za nekoga će se u budućnosti moći reći on je tako dobar, on je sjajan, on je skoro kao Ljuba Tadić. Mislim da ćemo tog 'skoro takvog' dugo čekati. Dragi Ljubo, ponosu naš, ljubavi naša, veličino naša, svima onima koji su te gledali, koji su te čuli, dao si dragulj svoje duše i dragulj svog neizmernog talenta. Ne odlaziš, ostaješ u nama.*“ (Mira Stupica, u govoru na sahrani Ljube Tadića, 1. novembra, u Aleji velikana na beogradskom Novom groblju)
* „*Kada se događa nešto značajno, bilo da je u pitanju sreća ili nesreća, u našem narodu se kaže: Zadesi nas. A kada to prođe, obično se pitamo šta je to bilo. Nas je zadesio Ljubin odlazak. Bio je to odlazak gorostasa. Ljuba je bio čovek za koga, bez bojazni da budem patetičan, mogu to da kažem. Bio je iznad uobičajene mere, i glasom i stasom, i osećajem za lepotu i pravdu; uz sve to, još idu i ogroman glumački dar, brzina zaključivanja, nepogrešivi izbor bitnoga, a iznad svega zapanjujuće pamćenje. U tom pogledu ovaj čovek bio je hodajuća riznica, ne samo beskrajnih filozofskih i literarnih tekstova, što se moglo očekivati od glumca koji uči napamet, već je uz to pamćenje nosio i sijaset ličnih anegdota. A imao je život, malo je reći da mu pozavidiš. Sa kim se nije on sve sretao, razgovarao, koga je poznavao, svadio se, mirio, razilazio, koga je voleo, a koga nije podnosio, to preobilje nije samo njegova biografija, to je zaostavština čitave jedne epohe.*“ (Dejan Mijač, na komemoraciji u Starom dvoru).

## Vanjske veze

* Ljuba Tadić na sajtu IMDb
* Intervju za Vreme od 7.4.2005
* Intervju za Vreme od 17.1.2002